open-index/open-wikipedia-markdown huggingface dataset:
Plankalkül

**Plankalkül** (tysk: *Plan Calculus*) regnes for å være det første programmeringsspråket.  *Plankalkül* ble skapt i Tyskland i 1943–1945, muligens så tidlig som i 1941, av computer-pioneren Konrad Zuse til hans Z3 og Z4 computere.

*Plankalkül* forble imidlertid teoretisk og ble ikke implementert på en computer i Zuses levetid. På grunn av Zuses (og Tysklands) isolasjon fra det internasjonale samfunnet for forskning og utvikling av computere, fikk *Plankalkül* ingen innflytelse på den senere utviklingen av programmering og programmeringsspråk.

*Plankalkül* ble først implementert i praksis i 2000, av en gruppe fra Freie Universität Berlin – fem år etter Zuses død.

## Referanser

## Eksterne lenker
* The "Plankalkül" of Konrad Zuse: A Forerunner of Today's Programming Languages av Friedrich L. Bauer (alternativ kilde)
Hemsil

**Hemsil** (også skrevet *Hemsila*) er  ei elv i Hemsedal og Gol kommuner i Buskerud. Den dannes ved samløpet av elvene Grøndøla og Mørkedøla ved Tuv, og renner mot sørøst gjennom dalføret Hemsedal til den munner ut i Hallingdalselva ved Gol.

Elva er utbygd til kraftproduksjon i kraftverkene Hemsil I og Hemsil II.

## Referanser
FA-cupen 1930/31

**FA-cupen 1930/31** var den 56. sesongen av den engelske FA-cupen. West Bromwich Albion vant 2&ndash;1 mot Birmingham City i finalen.

## Tredje runde

  	
  	
## Fjerde runde

 

## Femte runde

## Kvartfinaler

----

----

----

### Omkamper

----

----

## Semifinaler

----

## Finale

## Referanser
Glenn Hilleren

**Glenn Hilleren** (født 16. februar 1982 i Kongsberg) er en norsk fotballspiller som spilte for Mjøndalen IF. Hans posisjon på banen er i forsvar. Hilleren har også en fortid i Vestfossen IF. 

Hans første to skåringer på toppnivå skjedde i samme kamp hjemme mot Hamarkameratene i den niende serierunden i Adeccoligaen 2009 den 1. juni 2009.

## Referanser


## Eksterne lenker
* 
* Fotball.MIF.no – Hillerens spillerprofil hos Mjøndalen 
* NIFS.no – Hillerens spillerprofil hos Norsk & Internasjonal Fotballstatistikk
Iskald

**Iskald** er et norsk melodisk black metal band fra Bodø i Nord-Norge.

Bandet ble etablert i 2005, og debutalbumet *Shades of Misery* kom i mars 2007.
Oppfølgeralbumet *Revelations of Reckoning Day* ble innspilt i Berlin i juli 2008, produsert av Stamos Koiousis og Vangelis Labrakis.

Bandet spilte på Infernofestivalen i 2008, , Hovefestivalen og Parkenfestivalen 2009 i Bodø og Hammerslag Vinterblot i Tønsberg i 2012

## Diskografi
**[[Northern Twilight]]* (EP, 400 eks. 2005)
**[[Shades of Misery]]* (2007)
**[[Revelations of Reckoning Day]]* (2008)
**[[The Sun I Carried Alone]]* (2011)
*Nedom og Nord (2013)
*Innhøstinga (2018)

## Medlemmer
**Faste medlemmer**
*Simon Larsen – gitar, bassgitar, keyboard, vokal
*Aage Krekling – slagverk / vokal

**Konsertmusikere**
*Ben Hansen – gitar
*Kenneth Henriksen – bassgitar

**Tidligere medlemmer**
*Lars Johannessen – gitar
*Espen Solstad – gitar
*Rene Zonneveld – bassgitar
*Gjallarhorn (Anders Lambersøy) Deltok på innspilling av Northern Twilight Bassist, vokalist
## Eksterne lenker
* 
*  Iskald på MySpace
Revelations of Reckoning Day

***Revelations of Reckoning Day*** er det norske melodisk black metal-bandet Iskald sitt andre studioalbum.

Albumet ble utgitt på Indie Recordings i 2008 og er oppfølger til debutalbumet *[[Shades of Misery]]*. Det ble innspilt i Berlin i juli 2008, og produsert av Stamos Koiousis og Vangelis Labrakis.

## Sporliste
#«Ruin of Mankind»
#«A Breath of Apocalypse»
#«Warriors of the Northern Twilight, Part 2»
#«Endtime»
#«The Orphanage»
#«Det stilner til storm»
#«Tartarus»
#«Journey to Hel»
#«Dommedag»

## Eksterne lenker
*
FA-cupen 1931/32

**FA-cupen 1931/32** var den 57. sesongen av den engelske FA-cupen. Newcastle United slo Arsenal med 2&ndash;1 i finalen.

## Tredje runde

## Fjerde runde

## Femte runde

## Kvartfinaler

## Semifinaler

## Finale

## Referanser
Fabian Andersen

**Fabian Andreas Andersen** (født 10. november 1988 i Drammen) er en norsk fotballspiller som for øyeblikket spiller for Kvik Halden. Hans posisjon på banen er på midtbanen. Andersen kom til Mjøndalen fra Østsiden IL i begynnelsen av desember 2008 og har en fortid i Fredrikstad hvor han spilte juniorfotball.

## Referanser


## Eksterne lenker
* Fotball.MIF.no – Andersens spillerprofil hos Mjøndalen
* NIFS.no – Andersens spillerprofil hos Norsk & Internasjonal Fotballstatistikk
Lars Grorud

**Lars Grorud** (født 2. juli 1983 i Tønsberg) er en norsk tidligere fotballspiller. 

Grorud startet karrièren i Eik Tønsberg og spilte flere sesonger i FK Tønsberg. Groruds posisjon på banen er i forsvar, og han regnes som en kompromissløs og fysisk sterk forsvarer. 

Grorud gikk fra FK Tønsberg til Songdal, der han ble kaptein og spilte i tre sesonger. Brann hentet midtstopperen og han var i Bergen frem til Fredrikstad FK sikret seg signaturen til midtstopperen sommeren 2012. Der spilte han frem til Fram Larvik ble neste stopp i Januar 2015. 

Sommeren 2012 forlot han Brann til fordel for nedrykkspressede Fredrikstad FK. Lars spilte samtlige minutter ut den sesongen, men klarte ikke å bidra til å holde FFK i Tippeligaen.

For 2015-sesongen signerte han for Fram Larvik i 2.divison, der han kun spilte en halv sesong før Lars Bohinen og SF kom på banen. Grorud ble hentet for å rydde opp bak hos bunnlaget i Tippeligaen. En strekkskade gjorde at Grorud kun fikk bidratt i 8 Tippeligakamper denne høsten. 

## Referanser


## Eksterne lenker
* 
* 
* NIFS.no – Groruds spillerprofil hos Norsk & Internasjonal Fotballstatistikk
* https://web.archive.org/web/20150427111446/http://framfotball.no/?tb_player=lars-grorud
Shades of Misery

***Shades of Misery*** er det norske melodisk black metal-bandet Iskald sitt debutalbum.

Albumet ble først selvutgitt av bandet i 2006, og så på nytt i 2007 på Indie Recordings med nytt albumomslag.

## Sporliste
#«Hymn of Desolation»
#«The Shadowland»
#«Eden»
#«Lokes dans»
#«Då Gjallarhorn song»
#«Pesten»
#«Shades of Misery»
#«Warriors of the Northern Twilight»
#«When Hell Freezes Over»

## Personell
*Simon Larsen – gitar, bassgitar, keyboard, vokal
*Aage A. Krekling – slagverk / vokal
Valtter Laaksonen

**Valtter Laaksonen** (født 1984) er en finsk tidligere fotballspiller. Laaksonens posisjon på banen er i angrep. Han har spilt over 30 kamper for aldersbestemte landslag i Finland og kom til Sogndal Fotball fra Inter Åbo foran 2008–sesongen som erstatning for kantspilleren Brian Waltrip. Etter halvannen sesong i Sogndal og en halv sesong på utlån til Stavanger IF, returnerte Laaksonen til Finland. Han la den aktive fotballkarrieren på hylla etter to sesonger i den finske klubben VPS.

## Referanser


## Eksterne lenker
* 
* 
* SogndalFotball.no – Laaksonens spillerprofil hos Sogndal
* NIFS.no – Laaksonens spillerprofil hos Norsk & Internasjonal Fotballstatistikk
Karenslyst allé (Oslo)

**Karenslyst allé** (1A-57, 2-58) er en gate mellom Skøyen og Sjølyst i Oslo. Veien går fra Bygdøy allé til Drammensveien. Veien fikk sitt navn i 1994 etter løkken Karenslyst, som lå omtrent her. Området var opprinnelig et industriområde, hvor blant annet NEBB hadde et stor anlegg som ble nedlagt. Frem til midten av 1990-tallet var dette så et område med nedlagte industrilokaler og falleferdige hus. Siden har gaten gått gjennom en rivende utvikling og fremstår i nå som en pulserende handlegate og et naturlig sentrum for beboerne på Skøyen.

Karenslyst allé bomstasjon ligger 100 m nord for rundkjøringen mot Dronning Blancas vei og Bygdøy allé.

## Bilder
 
Plassen der Karensyst allé møter Drammensveien.jpg|Plassen der Karensyst allé møter Drammensveien. Gang- og sykkelvei til Bygdøy midt i bildet.
Karenslyst allé - 2010-05-02 at 13-18-12.jpg|Gaten sett mot øst, nr. 16 med tårn til høyre.


## Referanser




## Eksterne lenker
*
Blue Water Arena

**Blue Water Arena**, også kjent som *Esbjerg Stadion*, er et fotballstadion i Esbjerg og hjemmebane for Esbjerg fB.

Fotballarenaen er en del av *Esbjerg Idrætspark*, som består av fotballbaner, idrettshaller og ishaller, samt en rekke andre idrettsanlegg.

## Historie

I 2004 ble det oppført en ny tribune som en del av en større omlegging av stadion. I april 2007 ble det av Esbjerg kommune avsatt 72,2 millioner kroner til en fremtidig ferdigstilling, samt at EfB stilte med et bidrag på 32,8 mill. Dette prosektet omfatter bygging av to endetribuner, renovering av den gamle tribunen og nye garderober. 

Etter fornyelsen vil arenaen ha en samlet kapasitet på 18&nbsp;000 tilskuere, hvorav 11&nbsp;451 er sitteplasser. Ombyggingen startet i mars 2008 og ventes ferdig våren 2009.

Etter ferdigstillelsen blir Blue Water Arena Danmarks fjerde største stadion.
Rio Bravo

***Rio Bravo*** er en amerikansk westernfilm fra 1959 regissert av Howard Hawks. Hovedrollene spilles av John Wayne, Dean Martin og Ricky Nelson. Den er basert på en novelle av B.H. McCampbell. 

Filmen er den første av Howard Hawks trilogi, der den andre er *[[El Dorado (film)|El Dorado]]* (1967) og den tredje *[[Rio Lobo]]* (1970). Alle med John Wayne i hovedrollen.

## Handling
Sheriff John T. Chance i Texas, arresterer Joe Burnette for mord. Joes bror, Nathan, er en mektig mann og leier en rekke revolvermenn til å befri Joe, mens Chance bare har fylliken Dude og den gamle mannen Stumpy til å hjelpe seg. Kampen ser ut til å være over før den har begynt og de tre må holde stand til delstatens marshal kommer.

## Om filmen
 
### Anmelderne og publikum
Filmen har fått svært god omtale av filmkritikerne og har oppnådd så mye som 100% på Rotten Tomatoes.

*[[VG]]s* anmelder gav den terningkast tre og skrev: «Ta den ikke alvorlig, men gå og mor Dem. Artig western med John Wayne, Dean Martin, Ricky Nelson».

### Priser
Filmens regissør ble nominert til en Directors Guild of America i 1960. Den ble året før nominert til to Golden Laurel (beste film og beste skuespiller).

Filmen ble distribuert av Warner Bros. i USA og mange andre land.

## I rollene
* John Wayne: John T. Chance
* Dean Martin: Dude
* Ricky Nelson: Colorado Ryan
* Angie Dickinson: Feathers
* Walter Brennan: Stumpy
* Ward Bond: Pat Wheeler
* John Russell: Nathan Burdette
* Claude Akins: Joe Burdette
* Walter Barnes: Charlie (Bartender)
* Pedro Gonzalez Gonzalez: Carlos Robante (as Pedro Gonzalez-Gonzalez) 
* Estelita Rodriguez: Consuela Robante 
* Malcolm Atterbury: Jake (stage driver) 

## Referanser


## Eksterne lenker
*
Røst (TV-serie)

***Røst*** er en norsk dokumentarserie som gikk på NRK1 i 2006. Serien fulgte livet til beboerne på øya Røst i Nordland. 

Den vant Gullruten for «Beste dokusåpe» under Gullruten 2007.

Premieren ble sett av 633 000.

## Referanser


## Eksterne lenker
*
Liste over færøyske lagtingsmedlemmer 1906–1908

Det var **20 medlemmer av [[Lagtinget (Færøyene)|Lagtinget]] på [[Færøyene]]** mellom lagtingsvalgene 1906 og 1908.

## Medlemmer

I tillegg til de valgte medlemmene møtte også prost Fríðrikur Petersen og amtmann Christian Bærentsen på Lagtinget.

## Eksterne lenker
* *Løgtingið 150 – Hátíðarrit*, bind 2 (2002). (PDF )
Óli Niklái Skaalum

**Óli Niklái Skaalum** (født 29. april 1849 i Hvalba, død 29. januar 1924 i København) var en færøysk folkeskolelærer og politiker (Sb.). Fra 1906 til 1916 var Skaalum innvalgt på det færøyske Lagtinget fra Suðuroy.
__NOTOC__
## Familie og yrke
Han ble døpt Ole Nicolaj, men kalt ved den færøyske formen Óli Niklái. Han var sønn av kongsbonde Ole Olsen Skaalum og hustru Elisabeth (Lisa) Frederikke Niclasdatter i grenden Skálar i Hvalba. Han giftet seg med Elisabeth Helene Sofie Niclasen, også hun fra Hvalba. De fikk ti barn, deriblant lærer og lagtingsmann Jens Pauli Skaalum samt lærer og redaktør Oluf Skaalum. Hans brors sønnesønn Sverri Skaalum var sognestyreformann i Vágur.

Han var blant de første som gikk lærerseminaret i Tórshavn, hvor han avla eksamen med skussmålet «udmærket duelig» i 1872. Deretter var han folkeskolelærer i Hvalba frem til han avgikk med pensjon i 1920. Mellom 1872 og 1909 var han også lærer i Sandvík. Dessuten holdt han aftenskole for voksne i sognet.

## Tillitsverv

Skaalum var medlem av sognestyret (kommunestyret) i Hvalba fra 1875 til 1915, fra 1888 som formann. Han var klokker i Hvalbiar kirkja i 16 år, kirkeverge i 20 år, værobservatør på stedet for Danmarks Meteorologiske Institut i 28 år samt medlem av forstanderskapet i Færø Amts Sparekasse i en årrekke. Han var også styreformann for et fiskebåtrederi og for kullgruvedriften i fjellene mellom Hvalba og Trongisvágur.

Fra 1906 til 1916 var Skaalum innvalgt på Lagtinget. Han var blant lagtingsmennene som i 1906 dannet Færøyenes første politiske parti, Sambandsflokkurin. Han var en pådriver for telefonforbindelsen til Suðuroy, bygging av kirke og kaianlegg i Sandvík og Hvalba, og tilskudd til kornbøndene.

## Sykdom, død og æresbevisninger
Han døde på Rigshospitalet i København i 1924 etter langvarig kreftsykdom, og ble gravlagt på Vestre kirkegård.

Skaalum ble utnevnt til ridder av Dannebrogordenen i 1923.

## Referanser
Intern spøk

**Intern spøk** betegner en spøk som klart er rettet mot personer som er «på innsiden» av en sosial gruppe, profesjon eller annen gruppe av personer med en felles forståelse, en esoterisk spøk. Den er bare morsom for de som kjenner bakgrunnen for spøken. Slike spøker kan eksistere i små sosiale nettverk, som en vennegjeng, eller de kan være felles for en hel profesjon, f.eks. folk innen filmindustrien. En bok utgitt i 1998 inneholdt nesten 2000 slike spøker fra populære medier.

En intern spøk kan bidra til å styrke fellesskapsfølelsen, noen ganger, men ikke alltid, på bekostning av de som er utenfor. Noe av styrken ved en slik spøk er at målgruppen vet at det finnes folk som ikke skjønner den. Den fungerer som en kryptisk allusjon til noe man har felles.

## Referanser
Litteraturåret 1958

## Prisvinnere
* Nobelprisen i litteratur: Boris Pasternak, Sovjetunionen (tvingades av regismen att avböja priset)
* Se Boklotteriets stipendiater 1958 
* Boklotteriet deler ut Litteraturfrämjandets stora pris til Per E. Rundquist

## Hendelser
*Forfatteren Johan Borgen mottar Statens kunstnerlønn fra dette året.

## Nye bøker
**[[Mønsteret rakner]]* (Things Fall Apart) av Chinua Achebe
**[[Det är Lotta förstås!]]* av Ester Ringnér-Lundgren (den første Lotta-boken)
**[[Dr. No (roman)|Dr. No]]* av Ian Fleming
**[[En bland eder]]* av Jan Fridegård
**[[Krapps siste spole]]* (*Krapp's Last Tape*) av Samuel Beckett
**[[La oss se på saken]]* av Axel Kielland
**[[Leoparden]]* (*Il Gattopardo*) av Giuseppe Tomasi di Lampedusa
**[[On the Beach]]* av Nevil Shute
* *[[Simen, Bonden og Bror min]]* av Kjell Aukrust
* *[[To kvinner (roman)| To kvinner]]* av Alberto Moravia
* *[[Vinter i Bellapalma]]* av Jens Bjørneboe
* *[[Vår mann i Havanna]]* av Graham Greene

## Fødsler

|-
|rowspan=2|Februar 
|19. || Helen Fielding ||  || romanforfatter og manusforfatter (Bridget Jones) ||align=center| ||align=center|  ||
|-
|20. || Øistein Borge ||  || krim- og ungdomsbokforfatter med bakgrunn fra reklamebransjen ||align=center| ||align=center|  || 
|}
*25. januar – Alessandro Baricco, italiensk forfatter.
*4. februar – Kjell Ola Dahl, norsk forfatter
*16. februar – Ice-T, eg. *Tracy Marrow*, amerikansk skuespiller, forfatter og Rap-artist
*26. februar – Michel Houellebecq, fransk forfatter
*7. mars – Jan Faye Braadland, norsk forfatter
*8. april – Lars Vik, norsk skuespiller og dramatiker
*12. april – Trond Buland, norsk forfatter
*14. mai – Anna Höglund, svensk forfatter og illustratør
*9. juni – Inghill Johansen, norsk forfatter
*30. juni – Anna-Lena Lodenius, svensk forfatter og journalist
*12. september – Kim Fupz Aakeson, dansk forfatter og illustratør
*26. oktober – Angelika Klüssendorf, tysk forfatter
*27. oktober – Finn Skårderud, norsk forfatter og psykiater
*29. oktober – Torgrim Eggen, norsk forfatter, journalist og musiker 
*16. november – Anne Holt, norsk jurist, journalist, forfatter og politiker, justisminister 1996&ndash;1997
*10. desember – Cornelia Funke, tysk forfatter
*30. desember – Matthew Tree, britisk forfatter som skriver på katalansk og engelsk

## Dødsfall
*29. mai – Juan Ramón Jiménez, spansk forfatter (f. )
*9. juli – Gabriel Scott, norsk forfatter (f. )
*5. november – Gunnar Larsen, norsk forfatter (f. )

## Bildegalleri

HF-purple-with-chair.jpg|Helen Fielding(1958–)


## Referanser
Párvusz

**Párvusz** (født som *Norbert Kiss*, 1. mars 1981) er en ungarsk grafisk formgiver. Han har studert i både Budapest og Szeged. I 2005 dro han til Sápmi, og siden den gang har han laget en rekke bilder med samiske symboler. 

I tillegg til samisk, snakker Párvusz engelsk, tysk, finsk, svensk, norsk, udmurtisk og russisk. 

## Hans verk


Image:SameMonaLisaParvusz.jpg|Samisk Mona Lisa
Image:AnatomyParvusz.jpg|Anatomi i fire deler
Image:MarthaMuchaParvusz.jpg|Martha i Mucha-stil"
Image:MCEscherParvusz.jpg|M. C. Escher
Image:MarthasCoatOfArmsParvusz.jpg|Marthas våpenskjold
Image:Tree-RootParvusz.jpg|Rot
Image:Cross01.jpg|Kors
Image:Cross02.jpg|Kors
Image:Celtic cross Parvusz.jpg|Keltisk kors
Image:AinoParvusz.jpg|Aino fra Kalevala
Image:KishParvusz.jpg|Kish


## Referanser



## Eksterne lenker
* Official Offisiell hjemmeside
* Infonuorra: ''Ungarer vil bli same''
Reza Pahlavi II

**Reza Pahlavi II** (**Reza Pahlavi**; født 1960) var Irans kronprins fra sin fødsel i 1960 til revolusjonen i 1979. Han er sønn av Mohammed Reza Pahlavi, den siste sjahen av Iran, og keiserinne Farah Pahlavi. Etter farens død 27. juli 1980 har han vært overhode for huset Pahlavi og tronpretendent, og refereres av sine tilhengere til som Hans Keiserlige Majestet Reza Shah II. Hans farfar Reza Pahlavi grunnla Pahlavi-dynastiet.

## Biografi
Reza Pahlavi flyttet til USA i 1978 17 år gammel for å avslutte studiene der. Han reiste aldri tilbake til Iran. Han begynte på jagerpilotutdannelse på Reese Air Force Base i Texas. Etter at Iran-Irak krigen utbrøt i 1980, skrev han til det iranske militærs øverstkommanderende og tilbød å tjene sitt land som jagerpilot, men tilbudet ble avvist av prestestyret i Iran. 

Han har også eksamen i statsvitenskap fra University of Southern California. 

Etter revolusjonen i hjemlandet bodde han i eksil i flere land, og har siden 1984 bodd permanent i USA, der han bosatte seg i Potomac i Maryland. Han er gift med Yasmine Etemad Amini, og har tre døtre.

## Referanser


## Eksterne lenker
*
Shahbanu

**Shahbanu** (, *Šahbānū*) er en persisk tittel som betyr keiserinne. Tittelen ble tildelt Farah Pahlavi i 1967. Farah Pahlavi var gift med Mohammed Reza Pahlavi, sjahen av Iran, og hadde tittelen dronning (*Malakeh*) før hun ble kronet til keiserinne i 1967.

Farah Pahlavi var den første keiserinnen som ble kronet i Iran siden den arabiske invasjonen i det 7. århundre. De siste sasanide-keiserinnene, Purandokht og Azarmidokht, ca. år 630, var de siste som hadde tittelen keiserinne før Farah Pahlavi. Sasanide-tittelen for shahbanu var *bâmbişnân bâmbişn*, dvs. «dronningenes dronning», og ble båret av dronningens førstekone, for å fremheve henne foran de andre dronningene i kongens hushold.

Farah Pahlavi lever siden 1979 i eksil, men bruker fortsatt tittelen.
Leines (Steigen)

**Leines** er ei bygd i Steigen kommune i Nordland. Leines blir gjerne brukt som et felles stedsnavn for den tidligere Leiranger kommune, hvor stedet også var administrasjonssenter. Det omfatter blant annet Åsjord, Gylset, Brennvik, Skjelstad, Grubstad, Leines og Helnessund.

## Referanser
Satertind

**Satertind** (også kalt *Store Sjurfjellet*, lulesamisk: *Sattaratjåhkkå*) er den høyeste tinden på Sjurfjellet og rager 1&nbsp;623 meter over havet med en primærfaktor på 987 meter. Sjurfjellet ligger i Junkerdal nasjonalpark i Saltdal kommune i Nordland fylke.

Enkleste ankomst til Satertind er ved å ta bilen innerst inn i Evenesdal, men det er også mulig nå tinden fra Skaiti. 

## Fotnoter



## Referanser
Rasta (Stor-Elvdal)

**Rasta** er en liten bygd eller grend sør i Stor-Elvdal kommune. Rasta ligger ca. 30 kilometer sør for kommunesenteret Koppang. Stasjonen Rasta stasjon på Rørosbanen ligger på Rasta, men er i dag nedbrent og nedlagt. Tidligere var det sagbruk på Rasta, kalt Rasta dampsag og høvleri.
Rasta blir medio september 2012 utvidet med ca. 1km sørover i forbindelse med veiutvidelsen av rv.3 som går rett igjennom tettstedet.
Sjurfjellet

**Sjurfjellet** (lulesamisk: *Sattar*) er et fjellmassiv i Junkerdal nasjonalpark i Saltdal kommune i Nordland fylke. Det ligger mellom Storengdalen i nord og Rykkjedalen i sør. Fjellet er høyest i vest, hvor Satertind () ruver synlig fra alle omkringliggende daler og fjell. 

Vest for Sjurfjellet ligger Evenesdal, i sør ligger Solvågtinden og Båtfjellet, og i øst ligger Junkerdalen, Skaiti og svenskegrensen som går videre nordover. Nordover ser man Storfjellet med Balvatnet bakenfor.

Sjurfjellet med sine omkringliggende daler var tidligere et eldorado for matauke, i Rykkjedalen var det mye fugl, østover i retning Tjårrisdalen støtte man ofte på jerv og bjørn, mens det videre nordenfor Leipibakken mot Salberg var mye gaupe. Videre nedover mot Evenesdal i Storengdalen og elva som renner ned var det rikt med fiske. Alt i alt, et meget rikt dyreliv samtidig som naturen bød på både bær og sopp. 

## Referanser
Solvågtinden

**Solvågtinden** (også skrevet **Solvågtind**, lulesamisk: *Sávlotjåhkkå*) er tinden på det karakteristiske kjegleformede Solvågfjellet. Den har en høyde på  meter over havet. Fjellet ligger i Junkerdal nasjonalpark i Saltdal kommune i Nordland fylke.

Det er grei adkomst til fjellet fra Storjord, som har blitt et populært turmål. Fra toppen er det utsikt over Junkerdalen, Saltdalen og Saltfjellet. Nordøst for tinden ligger Båtfjellet og Satertind.

## Referanser
Russågrotta

**Russågrotta** på Jarbrufjell er en av flere grotter i Saltdalen. Ved siden av Vikgrotta er Russågrotta er en av de mest spektakulere med sin hvite marmor som elva Russåga har gjennomskåret i århundrer.
Vikgrotta

**Vikgrotta** (også kjent som **Vikhola**) er en grotte vest for Rognan i Saltdal kommune. Vikgrotta har en smal inngang som man må krabbe gjennom for å komme inn i grotta. Deretter åpner grotta seg med både elver og fosser.

## Se også
* Russågrotta på 

## Referanser
Evenesdalen

**Evenesdalen** er en liten sidedal til Saltdalen i Saltdal kommune i Nordland. Den strekker seg rundt 10 kilometer østover fra Svarventunellen. Den innerste delen av dalen kalles også Storengdalen.

Dalføret ligger 35 km fra Rognan sentrum, og 10 km øst for Røkland. 

Det har vært fast bosetning i dalen siden midten av 1800-tallet, på begynnelsen av 1900-tallet bodde det på det meste over 100 mennesker her, medregnet gårdene på Myrland og Storengan. De fleste har livnært seg på gårdsdrift opp igjennom tidene, men det har også vært mølledrift i enkelte av vassdragene.  I dag er det bare i underkant av 30 fastboende, og det er bare noen få gårder som fortsatt er i drift. De resterende yrkesaktive pendler til jobber nede i bygda, eller nærliggende bysentra. 

Evenesdalen ligger tett innpå Junkerdal nasjonalpark og er et ypperlig utgangspunkt for turer på fjellet, både sommer og vinter. Man kan ta fatt på de  T-merkede rutene fra skolehuset nederst i dalen, eller man kan velge å kjøre helt inn til Storeng fjellgård  som er en privateid ubetjent turistforeningshytte. Du kan fra begge disse innfallsportene følge T-rutene til  Balvatnet (Coarvi-hytta) i nord over Storfjellet (Saltdal), til  Skaiti (Trygvebu) via Storengdalen i øst eller Junkerdalen. 

Et annet godt alternativ er å gå rundt Sjurfjellet eller bestige Satertind som en dagsmarsj, eventuelt prøve ut fiskelykken i de forskjellige vannene i gangavstand fra veien. I tillegg er det rikelig med bær og sopp av forskjellige slag.

## Referanser
Da han møtte henne

***Da han møtte henne*** (originaltittel ***When Harry Met Sally...***) er en amerikansk romantisk komediefilm fra 1989, skrevet av Nora Ephron og regissert av Rob Reiner. I hovedrollene møter vi Billy Crystal i rollen som Harry og Meg Ryan i rollen som Sally.

Ephron ble nominert til Oscar for beste originalmanus for sitt filmmanuskript.

I 2004 ble det satt opp en teaterversjon av filmen med Luke Perry og Alyson Hannigan i rollene.

Det amerikanske filminstituttet (AFI) har kåret filmen til tidenes 25. beste kjærlighetsfilm fra USA. Replikken «I'll have what she's having.» («Jeg vil ha det samme som henne») fra kafé-scenen hvo Sally imiterer en orgasme, ble i 2005 kåret til en av de femti beste replikkene i amerikansk filmhistorie, i kåringen AFI's 100 Years…100 Movie Quotes.

## Handling
Harry og Sally treffer hverandre for første gang da hun gir ham skyss fra Chicagos universitet til New York. Filmen hopper i tid, og paret støter stadig på hverandre på grunn av mislykkede kjærlighetsforhold. Etter en stund skapes et nært vennskap mellom dem, og de trives med å ha en venn av det motsatte kjønn. Men så blir de stilt spørsmålet: «Kan en mann og en kvinne være venner uten at sex kommer i veien?»

## Medvirkende
* Billy Crystal som Harry Burns
* Meg Ryan som Sally Albright
* Carrie Fisher som Marie Fisher
* Bruno Kirby som Jess Fisher
* Steven Ford som Joe
* Lisa Jane Persky som Alice
* Michelle Nicastro som Amanda Reese
* Kevin Rooney som Ira Stone
* Harley Jane Kozak som Helen Hillson
* Estelle Reiner som restaurantkunde

## Referanser


## Eksterne lenker

* 
*
Vebostad

**Vebostad** eller **Vebbestad** er en gård/grend på Kveøya i Kvæfjord kommune i Troms.

Vebostad er en av de eldste gårdene i Kvæfjord, med spor etter fast bosetning fra eldre jernalder, ca. 300 f.Kr. En tydelig gårdshaug viser hvor det viktigste bruket har ligget. Navnet kommer av det norrøne ordet *vé*, som betyr helligdom, og bosted. Dette kan bety at det kan ha vært et hov eller en offerplass her i førkristen tid.

Som en gammel, sentral gård med gode avlinger ble Vebostad sentrum i Kvæfjord i middelalderen, og var Kvæfjords tingsted. På 1600-tallet var Vebostad-bonden Kvæfjords bondelensmann. Gjertrud Rasch, som giftet seg med Hans Egede, var fra Vebostad, og var datter av bondelensmann Niels Rasch. I 1946 eller 1947 ble det reist en minnestein for Gjertrud Rasch på Vebostad.

I 1896 gikk gården Vebostad konkurs. Den ble da delt opp i fire, og solgt som mindre enheter til nye folk. Siden ble en husmannsplass også til en femte del av det som i dag er Vebostad.

Rundt år 1900 fikk Kveøy skolekrets sitt eget skolehus, som ble bygget på Vebostad. I 1950 ble det bygget en ny skole, som nå er nedlagt. Barn i skolealder fra Kveøya går nå på Borkenes skole. Kveøyas grendehus som ble bygget midt på 1980-tallet huser Kveøy barnehage og ligger like ved skolen.
Nord-Norges Diakonistiftelse

**Nord-Norges Diakonistiftelse** (NND) er en stiftelse som primært driver diakoni rettet mot psykisk utviklingshemmede i Nord-Norge og i Arkhangelsk. Det er Nord-Hålogaland og Sør-Hålogaland bispedømmeråd som står bak stiftelsen, som har hovedkontor i Harstad.

Stiftelsen ble opprettet i 1951 under navnet **Stiftelsen Nord-Norges Åndssvakehjem** og drev institusjoner for omsorg og utdanning av psykisk utviklingshemmede, primært sentralinstitusjonen Trastad Gård i Kvæfjord.

Etter at institusjonene ble lagt ned i 1991 som en følge av HVPU-reformen, har stiftelsen fortsatt sitt arbeid rettet mot tilrettelegging i menigheter, samt hjelpearbeid i Nordvest-Russland. NND står sammen med bispedømmerådene bak stiftelsen Viken senter for psykiatri og sjelesorg.

## Eksterne lenker
* Nord-Norges Diakonistiftelse
* Viken senter for psykiatri og sjelesorg
Les Humphries Singers

**Les Humphries Singers** var en popgruppe med base i Hamburg som var populære i store deler av Vest-Europa i første halvdel av 1970-tallet.

Gruppen ble dannet av engelskmannen Les Humphries, som hadde flyttet til Hamburg. Der startet han sammen med Jimmy Bilsbury en musikkgruppe for å lage gladpop inspirert av hippiestilen og gospelmusikken. Gruppen ble kjent for sine sceneshow og for å ha mange vokalister (10–15 i gruppens storhetstid) med en variert etnisk bakgrunn.

Les Humphries Singers eksisterte i perioden 1969–1977, men først fra 1970 ble det alvor i prosjektet. I de følgende årene hadde gruppen en rekke store hitlåter som *We are Goin' down Jordan*, *Mamma Loo*, *Mexico*, *Carnival* og *Kansas City*. Etterhvert begynte gruppen å miste populariteten, og den siste større opptredenen fant sted under Eurovision Song Contest 1976, hvor de fremførte *Sing Sang Song*, som kom på 15.-plass. Les Humphries komponerte også tittelmelodien til TV-serien Derrick.

Gruppen ble oppløst da Humphries plutselig forlot Vest-Tyskland av skattemessige grunner og flyttet hjem til London. Noen av gruppens medlemmer hadde suksess i andre sammenhenger, f.eks. Liz Mitchell, som ble et sentralt medlem i Boney M, Jürgen Drews, som fikk en stor solokarrière i Tyskland og John Lawton, som ble medlem av Uriah Heep.

Gruppen har blitt gjenforent ved enkelte anledninger, og i mai 2007 dannet noen av gruppens medlemmer fra 1970-tallet gruppen *The Original Singers*, som opptrer med mange av gruppens sanger samt nytt materiale. Blant medlemmene er Jürgen Drews, Peggy Evres, Judy Archer og Tina Kemp-Werner.

## Medlemmer
*  Les Humphries (1969-1977)
*  Jimmy Bilsbury (1969-1977)
*  Peggy Evers (1970-1976)
*  Judy Archer (1970-1976)
*  Victor Scott (1970-1976)
*  Christoffer Yim (1971-1976)
*  John Lawton (1971-1976)
*  Jürgen Drews (1972-1976)
*  Tina Kemp-Werner (1970-1974)
*  Earl Jordan (1972-1976)
*  Elvira "Puppa" Herbert (1972-1975)
*  Dave O'Brien (1973-1976)
*  Enry David-Farscher (1970-1972)
*  Malcolm Magaron (1970-1972)
*  Liz Mitchell (1970-1972)
*  Sheila McKinlay (1973-1975)
*  Emily Woods-Jensen (1974-1976)
*  Claudia Schwarz (1974-1976)
*  Renate Andersen-Bilsbury (1974-1976)
*  Henner Hoier (1970-1971)
*  Dornée Edwards (1970-1971)
*  Goldy Kloen-Evert (1970-1971)
*  Myrna David (1971-1972)
*  Barry St. John (1972-1973)
*  John Selley (1972-1973)
*  Linda Uebelherr (1973-1974)
*  Don Adams (1974-1975)
*  Maddy Verhaar (1975-1976)
*  Irene "Ischi" Bendorff (1971)
*  Ginger (1971)
*  Gail Stevens (1974)
*  Lil Walker (1975)

## Eksterne lenker
* 
*
Landstingsvalget på Grønland 2005

**Landstingsvalget på Grønland 2005** ble avholdt over hele Grønland den 15. november 2005. Det ble valgt 31 representanter til Grønlands landsting. Regjeringssamarbeidet mellom Siumut og Inuit Ataqatigiit ble utvidet med Atassut.

## Resultat

## Referanser
Les Humphries

**John Leslie Humphreys** (1940–2007) var en engelsk popmusiker. Han var frontfiguren i Les Humphries Singers, et populært band i første halvdel av 1970-årene. Humphreys' mest kjente musikkstykke er kjenningsmelodien til TV-serien Derrick.

Humphries dro til Vest-Tyskland i 1966, der han spilte i bandet Wonderland. Senere møtte han Henner Hoier, og sammen dannet de bandet Les Humphries Singers.

I 1972 giftet Humphries seg med den jugoslaviske sangerinnen og skuespillerinnen Dunja Rajter. De fikk sønnen Danny Leslie Humphries (f. 1974), kjent fra det tyske rockebandet Glow.

## Referanser


## Eksterne lenker
* 
* 
*
Kjartan Mohr

**Kjartan Frits Mohr** (1899–1979) var en færøysk politiker, verftsdirektør, skipsreder og konsul.

## Liv og virke
Han vokste opp i Tórshavn som sønn av skipper og skipsreder Jens Mohr og hustru Maren Margrethe Elisabeth Evensen. Morfaren var grossist, skipsreder og dannebrogsmann Joen Peter Evensen.

Kjartan Mohr gikk i lære som skipstømrer ved flytedokken i København. I 1920 kom han tilbake til Færøyene og begynte for seg selv som båtbygger og -reparatør. I 1936 etablerte han sitt eget skipsverft i hjembyen, Tórshavnar skipsmiðja. I 1961 ble det første stålskipet sjøsatt fra verftet. Verftet ble en av Tórshavns største arbeidsplasser med sine 120–150 ansatte. Ved siden av verftet drev han en omfattende rederivirksomhet.

Mohr var medlem av kommunestyret i Tórshavn 1949–1964 og 1969–1976, valgt for Framburðsfelagið, som i midten av 1950-årene brøt med Fólkaflokkurin og dannet sitt eget parti, Framburðsflokkurin. Han var Tórshavn bys borgermester 1949–1951 og på nytt i 1971. Mohr var innvalgt på Lagtinget fra Suðurstreymoy fra 1954, den første perioden som partiløs, fra 1958 valgt for Framburðsflokkurin. Han ble gjenvalgt i 1978, men ble straks sykemeldt.

I 1958 ble han portugisisk visekonsul i Tórshavn.

I 1947 ble Mohr tildelt Haakon VIIs Frihetskors «for fremrakende fortjenester av Norges sak under krigen». Han hadde hjulpet norske sjøfolk som kom til Færøyene som båtflyktninger.

Mohr ble ridder av Dannebrogordenen i 1949 og ridder av 1. klasse av samme orden i 1973.

## Referanser
Nedrustning

**Nedrustning** er en betegnelse som brukes når militæret i et land ruster ned. Det motsatte av nedrustning er opprustning, hvilket betyr at et land velger å bruke mer penger på militæret. 

Når det gjelder nedrustning er det spesielt kjernefysiske våpen som får mest oppmerksomhet. Nedrustning av kjernevåpenlagrene har vært tema for mangfoldige samtaler og forhandlinger spesielt mellom USA og Russland.

## Se også
* Beredskap

## Eksterne lenker
* FN-sambandets temasider om Nedrustning
Negativ kontakt

**Negativ kontakt** er uttrykket som blir brukt på en person som gir opplysninger til et etterretningsvesen uten at man selv er klar over det. Eventuelt at personen gir opplysninger til et annet etterretningsvesen enn personen tror.
Siameser

:*Siameser kan også vise til en person fra [[Thailand]].*

**Siameser** er en av de første bestemte katterasene innen orientalsk korthår, og stammer trolig fra Sørøst-Asia, selv om det eksakte opphavet er ukjent. Det sies at katten kommer fra de hellige tempelkattene i Siam (nå Thailand). I Thailand er siameser en av flere innfødte katteraser, og blir kalt Wichien-maat (วิเชียรมาศ, som betyr «månediamant»). I det tyvende århundre ble siameser en av de mest populære rasene i Europa og Nord-Amerika. Siamesere har veldig ofte blå øyne.

## Eksterne lenker
* 
* www.thaicat.ru Thai & Siamese Cat Club
Minamata-sykdom

**Minamata-sykdom** er en sykdom som ble oppkalt etter en by i Japan som het Minamata. I 1950-årene ble flere personer angrepet av kvikksølv-forgiftning i området langs Yatsushiro-sjøens kyster ved og på begge sider av denne byen. Utslippene av kvikksølv kom fra en kjemisk fabrikk som het Chisso. 

På noen få år døde det nesten 50 mennesker, og mange hundre mennesker fikk alvorlige misdannelser og ble svært syke etter forgiftningen. Utslippene av kjemisk materiale i denne byen førte til enda strengere regler for industriutslipp av farlige kjemiske stoffer.

## Litteratur
* Ishimure Michiko: *Paradies im Meer der Qualen: Unsere Minamata-Krankheit.* Insel-Verlag, Frankfurt am Main/ Leipzig 1995, ISBN 3-458-16725-0.
* W. Eugene Smith, Aileen Smith: *Minamata.* Holt, Rinehart and Winston of Canada, New York 1975, ISBN 0-03-013641-5.
Alkoholkommisjonen av 1910

**Alkoholkommisjonen av 1910** ble nedsatt av Stortinget. Kommisjonen skulle gjennomgå norsk alkoholpolitikk, og komme med forslag til endringer. Kommisjonen fikk 9 medlemmer. Medlemmene representerte såvel politiske partier som ulike fagmiljøer.
Leder for kommisjonen ble Axel Holst (Generalsekretær i Legeforbundet). 

Øvrige medlemmer:
* Nicolai Rygg – Direktør i «Det statistiske Centralbureau».
* Johan Scharffenberg – Lege.
* Sven Aarrestad – Formann i Det norske totalavholdsselskap. 
* Adam Egede-Nissen – Arbeiderpartiet.

Alkoholkommisjonen sluttførte sitt arbeid i 1915, og leverte den 3 000 sider lange innstillingen i 1916. 

I innstillingen finner vi alle de tre hovedretningene i alkoholpolitikken representert. Flertallet på seks avviste avholdsbevegelsens mål om et totalforbud mot alkoholomsetning, og gikk inn for en fortsatt legal omsetning av alkohol, men under sterk offentlig kontroll. Et mindretall på to, Sven Aarrestad og Adam Egede-Nissen, forsvarte avholdsbevegelsens tradisjonelle linje, som gikk ut på et forsvar for en regulert alkoholomsetning, og et mål om å oppnå totalforbud – i første omgang mot brennevin – gjennom lokale folkeavstemninger. Endelig var det et mindretall på én, Johan Scharffenberg, som gikk inn for et landsomfattende totalforbud mot all alkoholomsetning.

Brennevinsforbudet som ble innført i desember 1916 var således ikke etter anbefaling fra kommisjonen.

Ved behandlingen av alkoholkommisjonens innstilling i Stortinget i 1918, ble det vedtatt en ny lov om salg og skjenking av brennevin, vin, fruktvin, øl og mjød. Loven slo fast at all import og omsetning av brennevin skulle legges inn under samlagene, og at samlagenes overskudd i sin helhet skulle tilfalle statskassen. Dermed var de privatøkonomiske interessene helt ute av brennevinssalget, men fremdeles kunne brennevinsproduksjon, samt salg av øl og vin, foregå i privat regi. Det ble også vedtatt et forslag som både skulle gjøre det vanskeligere å opprette nye samlag og lettere å legge ned allerede eksisterende. Loven av 1918 sa nemlig at alle som ikke møtte fram ved samlagsavstemningene, skulle telle som om de hadde stemt mot samlag. Det ble slått fast at alt salg av øl og vin skulle være gjenstand for kommunal bevilling, og det vanlige var at det ble gitt bevilling for en periode på ett år.

Arkivverket har i dag arkivert 3 hyllemeter av kommisjonens arbeid.

## Kilder
* Per Fuglum – *Brennevinsforbudet i Norge*. 1995, 659 sider – ISBN 9788251914147
* Olav Hamran og Christine Myrvang – *Fiin gammel , Vinmonopolet 75 år*. 1998, 493 sider – ISBN 8251837383
Hanus við Høgadalsá

**Hanus við Høgadalsá** (1913–1998) var en færøysk politiker og forretningsmann. Han var innvalgt på det færøyske Lagtinget fra 1950 til 1974 og kommunepolitiker i Tórshavn, som representant for Tjóðveldisflokkurin.

## Familie og yrkesliv
Han vokste opp på Kaldbak som sønn av Maria (født Bærentsen på Sund) og Jákup Andrias Vang. Han ble døpt Hanus Vang, men endret navn til *við Høgadalsá* i 1945.

Han gikk i lære i det danske postverket i 1940, idet Danmark ble okkupert av Tyskland, mens Færøyene ble okkupert av Storbritannia. Han kunne ikke vende tilbake til Færøyene før august 1945. Etter en tid hos postverket begynte han å arbeide for et entreprenørfirma og for handelsforetak. Deretter drev han egen rederivirksomhet. Han arbeidet også for den færøyske boligstiftelsen, og satt i styret for Føroya Banki.

## Politisk arbeid
Han var med på å danne partiet Tjóðveldisflokkurin i 1948, i protest mot at Færøyene ikke fikk sin uavhengighet fra Danmark etter folkeavstemningen to år tidligere. En amerikansk etterretningskilde beskrev Erlendur Patursson, Jákup í Jákupsstovu og Hanus við Høgadalsá som den reelle ledelsen i Tjóðveldisflokkurin. Samme kilde beskrev Hanus við Høgadalsá som den mest tillitvekkende av dem; en sindig, dyktig og moderat politiker, som nøt tillit i befolkningen.

Hanus við Høgadalsá var innvalgt på Lagtinget fra Suðurstreymoy 1950–1974. Han satt i Færøyenes skolestyre og Lagtingets revisjon. Han var medlem av kommunestyret i Tórshavn 1949–1960 og 1969–1972, viseborgermester i 1960 og 1972 og Tórshavns borgermester i 1970.

## Referanser


## Eksterne lenker
*
Charles Nicolle

**Charles Jules H. Nicolle** (født i 21. september 1866 i Rouen, død 28. februar 1936 i Tunis) var en fransk lege og nobelprisvinner. Han ble tildelt Nobelprisen i fysiologi eller medisin i 1928 for sitt arbeid med tyfus.

Nicolle lærte tidlig om biologi fra hans far, Eugène Nicolle, som var lege ved sykehuset i Rouen. Han fikk en mastergrad i 1893 fra Pasteur Institute. På dette tidspunktet returnerte han til Rouen som et medlem av medisinfakultetet fram til 1896 og da som direktør for bakteriologlaboratoriet.

I 1903 ble Nicolle direktør for Pasteur Institute i Tunis, hvor han utførte arbeidet med tyfus som senere skulle gi ham en Nobelpris. Han var fremdeles direktør for instituttet da han døde i 1936. I 1972 ble han innvalgt som representant av Kungliga Vetenskapsakademien.

Nicolle skrev også fiksjon og filosofi opp gjennom livet, inkludert bøkene *Le Pâtissier de Bellone*, *Les deux Larrons*, and *Les Contes de Marmouse*.

Han giftet seg med Alice Avice i 1895 og fikk to barn, Marcelle (f. 1896) and Pierre (f. 1898).

## Referanser


## Eksterne lenker
Clavinet

**Clavinet** er et elektromekanisk musikkinstrument som ble produsert av selskapet Hohner i forskjellige modeller mellom 1964 og 1982. Instrumentet er et slags elektrisk forsterket klavikord. Clavinetten har tangenter med gummikledte metalltunger på undersiden, som slår på sine respektive strenger (vanlige elgitarstrenger), hvor lyden tas opp av to lange mikrofoner (s.k. «Single-Coil»-mikrofoner), for siden å forsterkes via en ekstern instrumentforsterker.

Clavinetten er mest brukt innen funk og reggae, men brukes generelt i alle typer populærmusikk.

## Modeller
Clavineten kom på 1960-tallet ut i en mengde ulike modeller. De fleste hadde 60 tangenter med tilhørende 60 strenger, hvilket ga den fem oktaver i omfang.

* Clavinet I
* Clavinet II
* Clavinet L
* Clavinet C
* Clavinet D6
* Clavinet E7
* Clavinet/Pianet duo

## Eksterne lenker
* clavinet.de
* clavinet.com
* Huge collection of notably titles with the Clavinet
* Anthology of best Clavinet videos on the internet
Landstingsvalget på Grønland 2002

**Landstingsvalget på Grønland 2002** ble avholdt over hele Grønland den 3. desember 2002, og valgte 31 representanter til Grønlands landsting for perioden 2002–2005. Sittende statsminister Jonathan Motzfeldt (S) var tvunget til å utskrive nyvalg grunnet økonomisk rot. Hans Enoksen ble på forhånd valg til ny partiformann i Siumut, og partiet vant valget. Enoksen ble valgt til ny statsminister av Landstinget den 14. desember.

## Resultat

## Kilder
*Valgresultater
John Olav Nilsen

**John Olav Nilsen** (født 1982) er en norsk vokalist, poet, musiker, tekstforfatter, låtskriver og produsent.

Han er oppvokst i Loddefjord i Bergen vest. Tidlig i karrieren var han med i rapgruppa Freakshow. Han ble kjent for flere etter å ha etablert bandet John Olav Nilsen & Gjengen, som platedebuterte høsten 2009 og ble oppløst i 2013. Han ble nominert til årets tekstforfatter i 2012 av Spellemannprisen. I 2016 startet han John Olav Nilsen & Nordsjøen.

## Andre prosjekter
Våren/høsten 2014 og 2015 var han aktuell med teaterstykket ''Sånne som oss''. Dette er skrevet av Frode Grytten og er basert på tekstene og tekstuniverset til Nilsen. Stykket er gitt ut i bokformat av Forlaget Oktober. Nilsen bidrar også med tekst i samlingen *kjenn ditt hjarta falla - VÅRE VAKRASTE DIKT*  utgitt av Samlaget.

Han har også gjort design og fotografi for blant annet Fjorden Baby!, Jonas V, True I.T.C., John Olav Nilsen & Nordsjøen

## Diskografi
### Album
;John Olav Nilsen & Gjengen
* *[[For sant til å være godt]]* (2009)
* *[[Det nærmeste du kommer]]* (2011)
* *[[Den eneste veien ut]]* (2012)

;John Olav Nilsen & Nordsjøen
**[[Nordsjøen (album)|Nordsjøen]]* (2017)
**John Olav + Victoria (Live fra Victoria)* (2018)
**[[Det store i det små]]* (2020)
**I liv og arbeid* (2023)

### Singler
;John Olav Nilsen & Gjengen
* *10 ganger 1000* (2009)
* *Valiumsvalsen* (2009)
* *Hull i himmelen* (2009)
* *Skrekkfilm* (2011)
* *Hundeår* (2011)
* *Vinterkarusellen* feat. Nils Bech (2012)
* *Eurosport* (2012)
* *Nesten som eg lever* (2012)
* *Bensinbarn* (2013)

;John Olav Nilsen & Nordsjøen
* *Inn i min tid* (2016)
* *Paris, Bergen* (2017)
* *Sjansen i havet* (2017)
* *Sjansen i havet - Burning God Little Nordavind Dub* (2017)
* *Glemt av gud* (2019)
* *Odyssé* (2019)
* *Den smale sti* (2020)
* *Musikk for trappeoppganger* (2021)
* *Et hav av misnøye* (2021)
* *Cookie, kom tilbake* (2023)
* *Om det våte* (2023)
* *Vi alle bare faller* (2023)
* *Diaspora-tårer* (2023)

### Annet
* Kristian Anttila: *Josefine* feat: John Olav Nilsen (2010)
* Lars Vaular: *Som i en siste dans* feat. John Olav Nilsen (2011)
* Fjorden Baby!: *Igjen og igjen* feat. John Olav Nilsen (2015)

## Referanser


## Eksterne lenker
* 
* 
*  Intervju med Natt & Dag
*  Intervju med John Olav Nilsen i Dagsavisen feb. 2011
*  Offisiell nettside
Orkanen Andres (2009)

**Orkanen Andres** er den første navngitte stormen og orkanen i orkansesongen for Stillehavet 2009. Andres ble dannet 21. juni 2009 og økte raskt i styrke til tropisk storm og ble oppgradert til en kategori 1-orkan den 23. juni.
Ditto (pokémon)

**Ditto** er en oppdikta figur i serien Pokémon. Den blei introdusert i 1. generasjon, og er av typen normal. Den er nummer 132 i den nasjonale pokédexen.

Ditto ser ut som en rosa klump. Den har ikke noen tydelige former, men har en svakt bølgete form. Den har to små prikker som øyne, og en liten munn.

Ditto kjennetegnes ved at den kan forandre seg til alle andre pokémon, ved å reorganisere cellestrukturen sin. Den kan også forandre seg til andre ting; når den sover forandrer den seg til en stein for å unngå å bli angrepet. Når den møter en fiende kopierer den dens genetiske kode for å bli en eksakt kopi av denne.

## Referanser


## Eksterne lenker
*
Ivan Johannesen

**Ivan Johannesen** (født 28. juni 1934 i Miðvágur, død 18. april 2012) var en færøysk politiker (Sb.) og fiskebåtreder.

## Liv og virke
Han var faglært skipsmaskinist og arbeidet mange år i fiskeflåten. Han ble etter hvert skipper og medeier i fartøyer. Han hadde ellers sterke politiske og religiøse interesser.

Han var innvalgt på Lagtinget fra Vágar fra 1978 til 1988 og på nytt fra 1994 til 1998, som representant for Sambandsflokkurin. Han var formann i Lagtingets finanskomité fra 1980 til 1984.

Han var styreformann i kraftselskapet SEV fra 1981 til 1985.

Fra 1989 til 1991 var han medlem av Jógvan Sundsteins andre regjering med ansvar for finans-, havbruks- og kommunalpolitiske saker. Bankkrisen på Færøyene rammet øysamfunnet hardt, og Johannesen måtte som finansminister stå for kraftige nedskjæringer i offentlige budsjetter og store skatteøkninger.

Fra 1994 til 1998 var han medlem av Edmund Joensens første og andre regjering, først med ansvar for fiskeri og havbruk, deretter for havbruk, landbruk og øvrig næringsliv.

Den internasjonale fiskeripolitikken ble mer betent i de økonomiske kriseårene på Færøyene. Særlig omstridt var spørsmålet om uregulert fiske i Smutthullet. I 1996 underskrev fiskeriministrene Ivan Johannesen og Jan Henry T. Olsen en avtale om bekjempelse av uregulert fiske, der Norge og Færøyene ville motarbeide landing av fisk fra Smutthullet som var fanget av fartøyer uten kvoter.

## Utmerkelser
Ivan Johannesen ble utnevnt til ridder av Dannebrogordenen i 1990.

## Referanser
Fremont Street

**Fremont Street** er en gate i Las Vegas, Nevada og er byens nest mest kjente gate (etter Las Vegas Strip). I likhet med The Strip er Fremont Street også dominert av kasinoer.  Den er oppkalt etter oppdageren John C. Frémont.
For Those About to Rock (We Salute You) (andre betydninger)

**For Those About to Rock** har flere betydninger:

**[[For Those About to Rock (We Salute You)]]*, musikkalbum av AC/DC
*«For Those About to Rock (We Salute You)», sang av AC/DC
**[[For Those About to Rock (film)|For Those About to Rock]]*, DVD med AC/DC
Liste over utøvere i Tour de France 2009

**Liste over utøvere i [[Tour de France 2009]]**

## Noter


## Eksterne lenker
*Startlist for Tour de France 2009, procyclingstats
Månvatnet

**Månvatnet** er en innsjø i Måndalen i Rauma kommune i Møre og Romsdal. Det har utløp mot nord til elva Måna.

## Referanser




## Eksterne lenker
* Om Månvatnet på nettstedet romsdal.com
Solskjelsvatnet

**Solskjelsvatnet** er en innsjø på Solskjeløya i Aure kommune på Nordmøre. Vannet ligger 20 meter over havet. Det er omkring 320 meter på det bredeste og omkring 800 meter langt. 

## Fiske
I Solskjelsvatnet finnes det bra med aure. Fisk opp til 600-700 gram er ikkje uvanlig. Det er to varianter av auren, en er nesten helt blank, den andre varianten er brunlig med røde prikker. Fisken gyter i en bekk ved sørsiden av vannet om høsten. Sjøauren kan gå helt opp i vannet om høsten ved stor vannføring.

Det finnes også ål i vannet. For å fiske i vannet må en ha tillatelse fra grunneieren.

## Referanser
Moldevatnet

**Moldevatnet** er en innsjø i  Molde kommune i Møre og Romsdal. Vatnet ligger rundt fire kilometer nord for Molde sentrum og er hovedvannkilden for byen. Det har utløp mot øst til Moldeelva.

## Referanser